
STUEFUGLENE 

so. Argang marts 1975 nr. s 


Den Vinrøde Amazone. 

Amazona vinacea (Kuhi) 



Når jeg skrider til at omtale en så speciel art af slægten Amazona , 
skyldes det følgende, som jeg først vil gøre rede for. 

Fuglen er sjælden, jeg har haft den for en del år siden, og dette eksem¬ 
plar har nu plads i min samling udstoppede eksemplarer - hvad der 
egentlig blev bestemmende for netop dette valg, er svært at gøre red© 
for så længe efter - men mon ikke fuglens røde næb var medbestem¬ 
mende, det er jo den eneste Amazone-art, som har rødt næb, ellers har 
vi mødt næbfarver af hele spektret fra gullighvidt til sort i mange va¬ 
riationer, og det har været brugt som kønskarakterer og raceafvigelser 
i det uendelige for slet ikke at nævne hvorledes de er hævdet som si¬ 
kre tegn på alder, der netop passede til den specielle kundes ønske. 

Da jeg så nåede til F. 27 nr. 48 i »Papegøjebogen«, var jeg vidende om, 
at der sad et eksemplar af den sjældne art i Hillerød, og jeg satte mig 
i forbindelse med fru malermester Elly Nielsen; jeg fik et foto, lavede 
en artikel til »Stuefuglene«, den kom imidlertid aldrig på, og nu kan 
jeg ikke finde den. Fotografiet havde jeg, og det blev reproduceret og 
findes i Albrecht-Møllers »Papegøjebogen« pag. 480, hvor også arten 
er omtalt. 

Denne papegøje havde sluttet sig meget fast til fruen, og når hun ikke 
havde tid til at beskæftige sig »nok« (mente fuglen) med den, skreg 

den så højt og vedvarende, at man ikke menet at kunne beholde den - 
den skulle imidlertid ikke gennem fuglehandlerens lokaler, og jeg fik 
den så tilbudt og afhentede den en nærmere fastsat dag. 

Helt gode venner var vi nu ikke den første tid, der var lidt napperi og 
happeri, men det værste var nok skrigeriet, derfor sad den inde i fugle¬ 
huset hele sommeren - og nu i efteråret var skrigeriet ophørt. 
Imidlertid brød min varmeledning fra centralfyret til fuglehuset sam¬ 
men, den havde fungeret perfekt i næsten 20 år, og mere kan vi næppe 
vente eller med rimelighed forlange, derfor havde fuglehuset ingen var¬ 
me i over 14 dage - jeg kunne jo ikke lave det hele selv og det tog over 
14 dage at få en håndværker, hvilket blev endeligt for 36 småfugle - 
jeg tænker med gru på, hvad der ville ske, eller var sket, hvis vi havde 
haft en frostperiode. Imidlertid er det ligesom den Vinrøde Amazone 
er meget afhængig af temperaturen - hvilket også var min antagelse 
tidligere - men med en nogen spinkel erfaring fra den fugl, jeg tidligere 
havde, der i starten ikke var i orden, blev ved at være svag og pjusket, 
så selv om den var meget kuldskær og pustende, er det nok uretfærdigt 
at dømme alle fugle efter denne ene fugls reaktioner. 

Men for en måneds tid siden sad Amazonen og hængte - vingerne var 
ikke optrukne, øjnene var små og sløve - det ville ikke undre mig, om 
jeg måtte tage afsked med fuglen - det smertede mig, fordi der var 
blevet et særdeles godt forhold til den dejlige fugl - men gennem tider¬ 
ne har jeg jo erfaret eller oplevet, at man også undertiden måtte tage 
afsked med sine endog bedste venner, selv om det gør ondt. 

Som sagt havde jeg egentlig afskrevet fuglen, men selvfølgelig, sålænge 
der er liv er der håb, og ingen ansrtengelse måtte spares. Nu er der 
vel ingen, som har sygebur til de store papegøjer, det har jeg ihvert- 
fald ikke, og jeg måtte derfor nøjes med det » måske « næstbedste, at 
sætte hele fuglens bur op i vores opholdsstue op ad radiatoren - fuglen 
sad mest på to ben og sov, de første dage tog fuglen ingen næring til 
sig, kun drak - jeg gav den derfor et glas cognac i drikkevandet, og i 
løbet af 2 dage tog den en kiks og derefter gik det fremad dag for dag. 
Der kom cirkulation. Ekskrementerne blev mere normale, og det er 
måske det allervigtigste at iagttage, når en fugl er syg og skal obser¬ 
veres - jeg lægger derfor et stykke gråt (eller brunt) papir i burets 
bund. Efterhånden fik fuglen et mere varieret kost-forbrug og i lang 
tid fik fuglen som drikke vand og rødvin; rødvin er jo et gammelt råd 
for en dårlig mave, og sådan virkede det også på fuglen - men samti¬ 
dig, og det er det interessante, skete der en fuldstændig mentalændring 
hos fuglen, den blev oprigtig noget kælen, og medens jeg før var den 
eneste, som kunne røre den, blev nu flere af familien anerkendt og den 
skriger ikke mere, enten vi sidder herinde eller ikke - i det hele synes 
det som om den nu befinder sig helt godt. Den pludrer, vingerne sidder 
nu rigtigt, fuglen er stram i fjerdragten og øjnene runde og livlige, i alt 
er den nu i orden. 

Men medens alt dette har stået på, så er der mange snese, som ikke 

kendte fuglen, men spurgte, hvad er det for en. Det er årsagen til, at 
jeg omtaler fuglen her - der er dog endnu en grund. 

Da jeg i sommer fungerede som dommer for papegøjer og parakitter 
i Roskilde, var der også udstillet ikke alene en enkelt fugl, men to fugle, 
angivet som par, og det er nærliggende at tro, det også var et rigtigt 
par. 


Amazona vinacea . 

Amazona (Lesson 1844) = fra Amazon-området; vinacea (Kuhi 1820) 
= sigtende til de vinrøde fjer på fuglens forhals og kroområde.. 

Kuhi beskrev den første gang i Nova Acta Acad. Caes. Leop. Carol., 10. 
bind 1820, pag. 77, udsendt i Brasilien. Den fik navnet: Psittacus vina - 
cetis, idet betegnelsen Amazona først 1844 på Lesson’s egen Amazon- 
papegøje, underarten af Amazona autumnalis (den der hører til efter¬ 
året), formodentlig netop fundet i den årstid; dens latinske navn blev 
lilacina = lilla farvet, derfor er også betegnelsen »Lillaisset Amazone« 
anført og anvendt, blandt andet på engelsk, her forekommer begge nav¬ 
ne - medens tyskerne kalder denne fugl Ekuador-Amazone. 

Men tilbage til den Vinrøde Amazone. Den kalder englænderne Vina- 
ceous Parrot og tyskerne Weinrote Amazone eller Taubenhalsamazone, 
medens franskmændene kalder den: Amazone å couleur de vin, og da 
der således er tre lande 4* latin, der er enige om navnet »Vinrød«, så 
er det naturligt for ikke at få mere sprogforbistring end allerhøjest 
nødvendigt, at bruge navnet vinrød. 

Beskrivelse af farver og tegning: 

Pandebånd rødt; isse og kinder grønne; baghals lyseblå og forhals, kro¬ 
område, bug og flanker vinrøde, alle med tydelige sorte ofte brede fjer¬ 
rande, der ofte dækker eller ihvertfald slører grundfarverne. Ryggens 
og vingernes farver er mørkegrønne med svagere kanter; nederste del 
af bugen gulgrøn. Den har rødt vingespejl og rød vingerand. De yder¬ 
ste håndsvingfjer med blå kanter; halefjerene er alle med gulgrønne 
spidser, de 4 midterste helt grønne, de øvrige yderste røde ved basis. 
Nøgne øjenring blågrå; næb rødt på den største del, men spidsen er 
grå; den har åbne blågrå »næsebors-høje« med tydelig rund åbning. 
Iris nøddebrun; ben blågrå. Kønnene er ensfarvede. 

Længde 300-350 mm. 

Den forekommer i den sydøstlige del af Sydamerika og har ihvertfald 
tidligere været meget talrig - men denne egn er i høj grad blevet »kul- 
tur-mishandlet«, og det er sandsynligvis årsagen til, at dens forekomst 
er så sporadisk - men det kan også skyldes, at dens udbredelsesområ¬ 
de ligger noget ubekvemt for en afskibning - ihvertfald er den ikke så 
almindelig i liebhaveriet, som den var tidligere. 

Jeg mener det er en dejlig fugl, der er let at komme i kontakt med - 
den er efter mine erfaringer ikke nogen fremragende imitator - medens 
den, når barbermaskinen snurrer, danser på sin pind skiftevis løftende 
højre og venstre ben, og visse lyde svarende til »tak« og »Jacob«, me- 

ner jeg at have hørt - det sædvanlige spørgsmål »kan den tale?« må 
vi jo hellere tage op med det samme. 

Jeg har ikke forsøgt at lære den at tale, og det at tale skyldes jo hos 
os alle en undervisning - vi har hørt ordene og gentager dem - derfor 
kan helt døve børn ikke lære at tale, ofte forbliver de også stumme. 
Når jeg ikke forsøger at lære mine fugle at tale som mennesker, så 
skyldes det min overbevisning om, at man ikke bør gøre et »ædelt dyr« 
til en lille karikatur af et menneske - med min erfaring til menneske¬ 
nes børn af idag, synes jeg det er den forkerte vej at gå. 

Jeg har således været glad ved at omtale den Vinrøde Amazone til mi¬ 
ne gæster, og dem, jeg ikke har kunnet nå på den måde, testamenterer 
jeg herved denne artikels facts - og det har været mig en glæde, for 
jeg holder virkelig af den fugl. Den blev kaldt »Jacob«, da jeg fik den, 
men jeg er næsten overbevist om at det er en dame - nå hvad så, et 
navn er jo kun et mærke og snart kun et nummer - så er Jacob dog 
noget mere personligt - er det ikke! Albrecht-Møller. 

Helena astrild eller Vattret astrild. 

(Sluttet) 

Af egen erfaring kan jeg oplyse, at jeg, vejledet af fuglebøger, der hæv¬ 
dede, at hannen kendtes på stærkere rødt på bugen end hunnen, købte 
hos to fuglehandlere Helena astrilder med tydelig forskel både i ryg- 
og bugfarve, og i min store fuglestue byggede hannen næsten straks en 
omfangsrig rede helt oppe ved loftet. Det var i maj måned, men hun¬ 
nen ville slet ikke derop, men gik to overgange og klattede æggene på 
gulvet, selvom hannen med udspilet hale og store sving i luften over og 
udenom hunnen meget aggressivt forsøgte at invitere hende op i reden 
- men det lykkedes ikke! Jeg klagede min nød til Leger; han forlangte 
at se fuglene og straks sagde han: »Ja, hannen er en øbo, men hunnen 
er fra fastlandet, og hun anerkender ikke reden, fordi den sidder for 
højt og måske også for frit, men jeg har endnu en hun, som er ægte, 
men den har en stiv tå, men for en hun betyder det ikke så meget«. 
Jeg fik hunnen, men nu var det sensommer, og der skete ikke noget 
det år, men næste år byggede hannen atter en rede knapt så højt og 
denne gang gik det fint, og de gav mig 3 unger. 

Dette viser meget grelt, hvor megen betydning det har i vor hobby at 
kende lokalracerne - måske finder man ofte, at netop jeg går for vidt 
og gør for meget ud af netop dette, og at det er svært at holde rede på, 
men det har et meget større perspektiv end blot en farvenuance eller 
anderledes farvet fjer. Det er kun de ydre kendetegn, på måske biolo¬ 
giske forskelle, og det er jo netop det fine i sporten at aflure fuglene 
dette, og her synes jeg, at f. eks. filatelisterne gør i deres hobby meget 
mere ud af bestemmelsen af takker, vandmærker, tryk og varianter end 
vi fuglevenner gør ud af enkelthederne ved fuglenes klimatiske, biolo¬ 
giske og ernæringsmæssige ejendommeligheder, og så er det ofte netop 

dette, der betinger det resultat, vi trods alt håber - men som udebliver! 
Vi narrer os derfor for mange af de dejlige og ubetalelige oplevelser, 
som et indgående studium altid indebærer. Nogle af os afbrød for tid¬ 
ligt dette, da vi gik aktivt ind i et undertiden tvivlsomt foreningsarbej¬ 
de - selv om det selvfølgelig også må gøres og måske ikke er det 
mindst vigtige - så tager det jo tid, og der er ikke mange steder dette 
kan tages. Som regel går det ud over fuglene, ihvertfald omgangen med 
og studiet af sine fugle. Det kan til tider trække lidt i en og man tæn¬ 
ker, var det egentlig det hele værd - ikke mindst når man ser andre 
har forstået at lade fugle og fuglehold gå forud for en bestyrelsespost. 
Så på den anden side har foreningsarbejdet også gennem tiderne, som 
fugleholdet i det hele, en blanding af glæder og skuffelser, store og 
små mellem hinanden. 

Noget har man dog haft tid til at beskæftige sig med, og en af mine 
»kæpheste« hedder ynglerytme, og et af de områder, hvor jeg har sys¬ 
let en del, er netop yngleperiodeme hos Estrilda astrild-arteme, og 
skemaet for disse ser således ud som vist side 109. 

Men først må vi, som altid, erkende at Nomenklaturen er såre ubestan¬ 
dig - undertiden virker det logisk og meget forståeligt - til andre tider 
ryster man opgivende på hovedet, når man f. eks. står med to Klerke- 
finker, Sporophila, som man kender ud og ind i voliererne og ser dem 
slået sammen, eller læser, at nu hører Zebrafinker og Diamantfinker 
sammen som Poephila guttata - må vi, der kender lidt til disse fugles 
adfærd undres (selv om de begge har hvide pletter), størrelse, redebyg¬ 
ning, parringsleg, farve og tegning afviger. 

Og hos Vattret Astrild har vi det særsyn, at fuglene som findes på Set. 
Helena, og som gav dem navnet, og hvis røde halefjer måske var med¬ 
virkende til »Fasan«-navnet, nu er at finde under Estrilda astrild - men 
vi tager den nyeste gruppering med 17 underarter: 

Som det deraf vil fremgå, er denne art, Estrilda astrild, som er ud¬ 
bredt over Afrika, næsten overalt syd for Ækvator, og som det ses, er 
yngleperioden for de forskellige underarter spredt over hele året, og 
man vil derfor ofte finde uligheder i ynglerytmen, hvis det er forskel¬ 
lige underarter man sidder med. 

Den spredte yngleperiode er nok også årsag til at netop Vattret Astrild 
optræder som værtsfugl for redesnyltere - når der ikke er de oprinde¬ 
lige værtsfugle for hånden. 

Men altså, en ubegrænset mulighed for iagttagelser og interessante stu¬ 
dier - der er mange uopklarede forhold endnu. 


Albrecht-Møil er. 

NIELS KJÆRBØLLING 

Gennem »Stuefuglene« i november-bladet ser jeg din skrivelse angå¬ 
ende Niels Kjærbølling, Dyndved. Egon Logen, Als, medsender billeder 
med mindetavle, mindesten og huset, vor han er fodt. 

Dyndved er min fødeby, så jeg husker lidt derom. Billedet er den gam¬ 
le skole (før stråtag); min fader havde hele sin skolegang der til 1904. 
Min skoletid begyndte 1918-25, men i en ny central-skole. 

Mit minde om den gamle skole er, det var et lille husmandssted med 
dyr og hvad der til hører og endnu med stråtag. Senere, som du ser, er 
der kommet etemittag og nye vinduer, men grundmuren er den gamle 
endnu. 

Det var, hvad jeg ville lade dig vide derom; mulig kunne det have din 
interesse. Med venlig hilsen. P. Kammann. 



Den gamle skole (Kjærbøllings fødested). 



i 

Mindeplade på fødestedets væg. 





112 


SPØRGEKASSEN - - 

Laver du selv spørgsmålene i Spørgekassen - det er slet ingen kritik, 
for de er knagende gode. V . S. i S. 

Jeg ved udmærket, at der påstås noget som det du nævner - men hel¬ 
digvis kan jeg afvise. Jeg har aldrig lagt skjul på, at spørgsmålene til 
Spørgekassen ofte var telefon-spørgsmål (se bl. a. P. S. H., og så hans 
svar her i bladet). 

Jeg har heldigvis ikke haft nødig at konstruere spørgsmål - hvis alle 
spørgsmål blev taget med, var der nok til flere blade. Så kan det da 
kun glæde spørgerne ud over landet, at de spørger så godt - bliv bare 
ved med det. A-M. 

Hvorlænge kan jeg lade mine fugle gå ude? V . P . i S. m. fl. 

Dette permanente spørgsmål, der hvert år dukker op i oktober-decem¬ 
ber, findes der ingen steder noget dækkende svar på. Vi skal huske, at 
der er utallige ikke kontrollerede forhold, som der skal tages hensyn 
til. 

1) Fuglenes arter, det er logisk, at fugle fra den helt ækvatoriale zone 
kræver mere varme end de arter, som lever i områder, der ligner vore 
klimatiske forhold. 

2) Fuglenes størrelse; jo mindre en fugl er, des større er forholdsvis 
dens overflade, og dermed dens afgivelse af kroppens varme. 

3) Hvordan er voliereforholdene iøvrigt; er den helt åben og fritliggen¬ 
de, eller er den i forbindelse med uopvarmet hus - eller kan fuglene gå 
ind i selve beboelseshuset. 

4) Hvordan er de omliggende forhold; er volieren helt fritliggende mod 
nord eller syd - øst eller vest - er der naturligt læ ved hække, haver, 
skov eller lignende. 

Som du ser af dette, er der mange muligheder, og her er selv den bed¬ 
ste teori værdiløs - en blind kan ikke lede en blind - uden at de begge 
går i grøften! 

Lad mig derfor rent praktisk oplyse hvordan jeg selv bærer mig ad. 
Mine små fugle kan selv gå ind i opvarmet hus - og de er hele somme¬ 
ren kun fodret derinde, så vejen kender de, det er først når frostgra¬ 
derne er op imod 10, at jeg lukker helt for adgangen til den friske luft 
og de få solstråler, de kan redde. 

De større fugle som parakitter og papegøjer, lader jeg gå ude så længe 
som^det er muligt. 

Fugle, som hænger meget på tråden, tager jeg ind, når nattefrosten når 
5 grader, af hensyn til deres fødder. 

Ligger volieren frit, kan man hjælpe meget på det, og have fuglene gå¬ 
ende længere derude ved at lægge plastik over og ovenpå dette vil et 
lag halm, der er tøjret med en snor, og på siderne f. eks. halmmåtter, 
der let kan rulles op og ned efter vejrforholdene. 


113 


Men hvorfor prøve at spænde buen ved at lade fuglene sidde ude så 
længe som muligt. 

Jo, for vi er sikkert enige om, at det er det mest unaturlige for vore 
fugle den vinterperiode, hvor luften er klumret, solen spærret ude og 
pladsforholdene decimerede - og derfor skal denne periode gøres så 
kort som vel muligt - og fuglene tåler bedre at gå ude i de vante om¬ 
givelser, hvor de har valgt en passende krog til natkvarter, en lidt læn¬ 
gere periode om efteråret - end at blive sat for tidligt ud om foråret 
til en brat overgang og måske endda med meget kolde nætter - under 
forhold de slet ikke kender. Altså, hellere lidt længere ude om efter¬ 
året end for tidligt ud om foråret - perioden om vinteren i »sammen-? 
trængt kantonnement« kan blive rigelig lang nok. A-M. 

Må jeg spørge, skriger Solparakitten meget? N. N. i Å. 

Solparakitten, Aratinga solstitialis , er en kilehaleparakit, og påstå at 
den lever lydløst tør jeg ikke, så hvis det er et forhold til vanskelige 
naboer, må den nok frarådes. Se iøvrigt artiklen i dette eller et af de 
følgende numre af »Stuefuglene«. A-M. 

Er Gedeparakitten en rigtynglende fugl? S. S. i V. 

Gedeparakitten, Cyanorhamphus novaezelatidiae novaezelandiae Sparr- 
mann. I sidste omgang er det slet ikke så mange år siden Gedeparakit¬ 
ten igen kom til landet, men da den endelig kom, har det vist sig, at 
den befandt sig godt og mange fuglevenner har haft megen glæde og 
mange oplevelser med den rolige og tillidsfulde fugl, og den hævdes 
at være en god ynglefugl - men vi har ihvertfald indtil videre ikke væ¬ 
ret oversvømmet af opdræt. 

Fuglene er ens i farven, men 9 er mere mat og svag i glans og mulig¬ 
vis med et lidt mindre pandebånd. A-M. 

Hvorfor får vi alle de artikler om fuglearter, vi aldrig ser, i stedet for 
noget om de fugle vi har i vore samlinger. O. H. i S. 

Ja, hvad ved vi egentlig om hvilke fugle vi fremover vil få at se, det er 
et helt andet udvalg i dag end da jeg begyndte at holde »Sirfugle« eller 
»eksotiske fugle« - og jeg mener det ville være godt at kende lidt til de 
nye fugle, så vi er forberedt, lige så vel som man bør have pladsforhol¬ 
dene i orden, når man venter en ny fugl. 

Så vil jeg medgive, at serien om »brednæbbene« var ved at blive for 
lang - men husk nu, at den var fremkaldt af et medlem, som havde fået 
nogle eksemplarer - og som intet kunne finde om dem - derfor gra¬ 
vede jeg et og andet frem, som jeg mente kunne blive aktuelt. 

Nu, hvor folk rejser på udflugter og ferier over store dele af verden - 
kan vi jo aldrig blive sikre på, hvad fremtiden vil bringe af nyheder - 

der er jo i dag næsten aldrig en udstilling, hvor der ikke er en eller an¬ 
den sjældenhed - og mon det ikke netop er vores opgave at oplyse alt, 
hvad vi ved om sådanne nye fuglearters krav til foder og biologi - for 
at fuglene kan få det bedre. 

Jeg tror også der i vores kreds ville være utilfredse, hvis vi stadig skrev 
om Amaranter og Astrilderne. 

Dem skal vi også have, og der savner jeg ofte et indslag fra fugleven¬ 
ner - jeg havde intet imod at erstatte kuglepennen og den tredie ud¬ 
slidte skrivemaskine med saksen og den blå blyant - mine artikler skri¬ 
ves først, når jeg ser, at der mangler stof - og hermed har I fået nøglen 
til at stoppe mine skriverier. A-A4. 

Når man i bøger og blade læser, at det er klogt at give fuglene et par 
dråber jod i drikkevandet en gang om ugen, hvad menes der så med 
»JOD«? Er det den almindelige jodsprit, der findes i forbindskasserne? 
Selv bruger jeg en mættet KALIUMJODID-opl. også i mængden 2-3 drå¬ 
ber i drikkevandet en gang om ugen, er det tilrådeligt? 

B. A. P. i S. 

Jeg ville gerne vide lidt mere om, hvad det er for bøger, du sigter tli, 
men da jeg formoder det er for at tilføre fuglene et tilskud af jod - og 
så er det »Sol.jod.spir.«, »jodtinktur« eller »jodspiritus« - og ikke det 
såkaldte »Tøsejod«, der faktisk har meget lidt (udover farven) med 
jod at gøre. A-M. 

Jeg har et par spørgsmål, som jeg håber du vil besvare: 

1) Af vævere har jeg nu 1,1 orange væver, 1,1 blommegul væver, 1,2 
brandvæver og 1,1 blodnæbsvæver. Kan disse, og måske flere arter, gå 
i samme voliere, når denne er stor nok, og er der lige så store chancer 
for opdræt, som hvis der kun går et eller to par sammen. 

2) Kan man spire græsfrø, kløverfrø o. a. på samme måde som man 

spirer hirse, og er det formålstjenligt at gøre det. B. A. P. i S. 

Ad 1) Jeg har haft ualmindelig mange vævere af alle arter, også dem 
som kaldes ufredelige, gående sammen, også alle dem, du nævner - og 
da væverne er flokfugle, går det fint, altså (med kærligt venskab) 
skænderi, nappen efter hinanden, altsammen uden nogen katastrofe - 
det er også lettere at få unger af f. eks. blodnæbsvæver, når der er en 
flok end de separerede par. Husk bare stor plads og meget grenværk. 
Ad 2) Man kan vel spire de nævnte sorter som man spirer andet frø, 
men det er meget mere besværligt, græsfrø mugner let og er næsten 
umuligt at renvaske. Kløverfrø er så småt frø, at det let falder sam¬ 
men i klumper og mugner. 

- men hvorfor også gå over åen efter vand, i en voliere er der dejlig 
jord at så frøet i og daglig give det vand. 

Er det indendørs, løses det ved at finde en gammel stegepande fra et 

komfur, fylde det med jord og så frøet deri - og husk endelig vandin¬ 
gen - eller bedst, læg græstørv omkring vandkarret og så frøet heri; 
når fuglene bader, vander de selv - og så æder de det i det stadium, 
der passer dem bedst, du vil aldrig se en spire, men de er der. AM. 


Ruger en kinesisk vagtelhøne altid samme antal dage - det mener jeg 
nemlig ikke. E. S. i V. 

Det gør den stort set - men vores kontrol er ikke altid lige ærlig, der¬ 
for kan det godt variere et lille døgn - men stort set er det altid ens 
rugetid for samme fugleart. A-M. 

Kasserer: J. Ulriksfeldt, Beatevej 23, 2500 Valby. Tlf. (01) VA 7743. 
Sekretær: F. Nauta-Ridderstrøm, Kamhusene 28, 2.tv., 2500 Valby, 
Telefon (01) 30 46 71. 

Best.mdl.: Preben Liichow-Poulsen, Vårvej 3, 2770 Kastrup, (01)512615 
Suppl.: Ole Nielsen, Amesvej 20, 2700 Brønshøj, BE 9523. 

NÆSTE MØDE: Tirsdag den 11. marts kl. 20 i Set. Andreasordenens 
selskabslokaler, Ferderiksberg allé 11, hvor foreningens tidligere næst¬ 
formand, Orla Houmøller, vil tale om sit fuglehold, og han påstår, at 
det ikke behøver at være dyre fugle for at give store glæder. 

Mødet d. 14. januar - årets første - indledtes som vanligt af formanden 
med en kort velkomst til de fremmødte medlemmer. 

Aftenen havde tre hovedpunkter: 

»Waterbirds of the Inland«, en film om fuglelivet ved Narran Lake, 
som er yngleplads for titusinder af svømme- og vadefugle. Den viste os 
reder, æg og unger af bl. a. Sort Svane, Hejre, Ørne, Ibis og Skestork. 
Et spændende indslag viste en Blishønekyllings »kamp« for at bryde 
æggets skal - det lyder fantastisk, at sådan en lille dunklump er i stand 
til at svømme ca. 1 time efter. 

Alt åndede fred og idyl - men et vildsvin på tur efter føde på det lave 
vand, fik enorme flokke af fugle til at gå i luften, kort tid efter passa¬ 
gen var alle dog »hjemme« igen. 

Når sommeren står på sit højeste, tørrer søen ind, og mange af bebo¬ 
erne trækker væk indtil næste forår. 

Herefter, som andet punkt, fulgte den årlige overrækkelse af 1. op- 
drætsplaquetter: 

Guld til: Anette og Finn Dueholm, Gadstrup, for Sortstribet Irisk. 

Sølv til: Sv. Aa. Hansen, Rudkøbing for Dolkestikdue. 

Sølv til: Ellen Andreasen, Roskilde, for Palmetangare. 

Sølv til: O. Due Gregersen, Hvidovre, for Blågrå Tangare. 

Alle modtagerne fik applaus og lykønskninger til resultaterne, og for¬ 
manden udtalte med hensyn til 1. opdrætsordningen, at denne stadig 
var lige så aktuel, som da den i sin tid blev udformet., at en revision 
synes unødvendig. Den havde jo haft to dygtige »fædre« i Axel Revent- 
low og Curt af Enehjelm. 

Aftenen afsluttedes med filmen »Great Barrier Reef«. Den fortalte os 
en masse interessant om dette store koralrev, der beskytter Australiens 
kyst mod Stillehavets voldsomme temperament. 

Om fuglelivet på de mange småøer og livet under havoverfladen; om 
fødekæden under vandet; om alle revets beboere - kød- og planteæden¬ 
de, giftige og spiselige i en skøn sammenblanding. 

Det var interessante facts, vi her blev præsenteret for: bl. a. at en hav¬ 
skildpadde graver op til fem »prøvehuller« inden den er tilfreds med 
resultatet, og herunder flytter ca. l /i tons sand - hvorefter den i løbet 
af 15 min. lægger 110 æg - kun 5-7 af disse når at blive voksne. 

Ved kaffebordet blev Kaktusparakittens særlige kendetegn - de grønne 
kinder og den skarpt afgrænsede brystfarve - understreget ved frem¬ 
visning af flere tegninger samt et udstoppet eksemplar. 

Det var en dejlig og interessant aften mener FtiR . 

Mødet d. 11. februar indledtes som vanligt af formanden med en vel¬ 
komst til de fremmødte medlemmer, hvorefter han orienterede om bla¬ 
det samt kommende møder. Sluttelig præsenteredes aftenens taler, hr. 
Inge Forsberg, Trelleborg, for forsamlingen - som én af foregangsmæn¬ 
dene i svensk fugleliebhaven 

Hr. Forsberg takkede for indbydelsen og fortalte, at han ikke var fore¬ 
dragsholder eller fuglefotograf - blot havde han haft så megen glæde 
af sit fuglehold og så mange oplevelser i forbindelse med dette, at han 
følte for at delagtiggøre andre i disse glæder 

Herefter forevistes en række dias fra fugleparker og private anlæg 
rundt om i Nordeuropa - alle ledsaget af kommentarer på et letfor¬ 
ståeligt svensk. Blandt andre en overdådig og kostbar voliere med en 
masse »snurrepiberier«, til nogle enkelte undulater og et anlæg »bygget 
efter det forhånden værende søms princip« med nogle virkelig smukke 
og velplejede rosella'ei 

Det blev os ganske klart, at det var de »krognæbbede«, der stod hr. og 
fru Forsberg nærmest - det er efterhånden adskillige unger af lorier 
og parakitter, som er madet op hos disse to fuglefolk, og adskillige har 

fruen håndmadet med »børnemel« pr. øresprøjte - et stort og tidskræ¬ 
vende arbejde. 

Mange gode oplysninger om opdræt blev nævnt, bl. a. var Forsberg af 
den formening, at lori-unger - hvis forældrene af en eller anden grund 
skulle blive opholdt i længere tid fra at nå reden for at fodre afkom¬ 
met - faldt i en dyb søvn, og i kraft af denne ville kunne overleve, på 
grund af et nedsat stofskifte. Han fortalte om en dag, hvor tidspunktet 
for den vanlige madning var blevet forpasset, at han troede at lori-un- 
gen var død - den sov så tungt, at den måtte »ruskes« for at vågne, 
men efter måltidet var den så frisk som før. 

Der var også mange dejlige dias af de mange unger - i forskellige al¬ 
derstrin - som fru Forsberg, som nævnt, har »bragt på pind«. 

Joh, det var en interessant aften og endnu engang skal hr. og fru Fors¬ 
berg have tak for delagtiggørelsen i deres glæder fra F. f. F. og FnR. 

DANSK KANARIE-OPDRÆTTER KLUB 

Medlemsmodet den 6. januar 1975. Da formanden var fraværende på 
grund af sygdom, bød sekretæren velkommen og meddelte, at den på 
tænkte fællestur til C.O.M.s Verdesudstilling i Belgien ikke var blevet 
til noget, da ingen havde tilmeldt sig, hvilket for en stor del skyldes 
den øjeblikkelige stiuation herhjemme med arbejdstidsforkortelser, ar¬ 
bejdsløshed m. m. Med henvisning til sidste møde blev der blandt med¬ 
lemmerne efterlyst forslag angående evt. nyt udstillingslokale. Da der 
ikke forelå konkrete forslag med indhentede tilbud, blev det meddelt, 
at bestyrelsen så måtte sikre sig vort hidtidige udstillingslokale på Sok¬ 
kelundsvej i Brønshøj. 

Da aftenens foredragsholder var sekretæren, kunne han fortsætte med 
sit: Causeri om figurkanarier, ledsaget af billeder og tegninger, og det 
var specielt de friserede og buede former, der var helliget denne aften. 
Sekretæren gav udtryk for, at man i bestyrelsen havde erkendt, at da 
racekanarierne i de senere år havde været i glædelig stigning blandt 
vore medlemmer, hvilket også vort sidste landskåringsskue havde givet 
bevis for, var vi blevet enige om, at vi skyldte disse medlemmer, at vi 
med passende mellemrum afsatte en mødeaften, hvor de forskellige ra¬ 
cer blev behandlet. Sekretæren startede med at oplyse, at han var be¬ 
gyndt at interessere sig for de friserede og buede kanarier i begyndel¬ 
sen af 40'erne, og han havde i Stuekulturbladet: Naturen og Hjemmet 
i 1942 skrevet en række artikler om nævnte kanarier. Siden har der væ¬ 
ret rig lejlighed til at supplere stof og viden gennem korrespondance 
og ved besøg hos udenlandske opdrættere og på internationale udstil¬ 
linger samt ved notater fra artikler i fagblade. 

Pariser Trompeteren eller Frisé Parisien, er vel nok den af de friserede 
kanarier, interessen samler sig mest om. Dens forhistorie tegner sig 
uvist, da de fleste oplysninger støtter sig på mundtlige overleveringer. 
En af de kyndigste opdrættere mellem de to verdenskrige, tyskeren 
Bruno Ziegler, mente, at denne Hollænderkanarie stammede fra solkon* 

gen Ludvig d. 14.s tid. Pariserens muslingeformede fjerpartier svarede 
tii tidens stil ved hoffet med hele dets elegance. Den må især have vakt 
beundring hos Rokokodamerne, og da uniformerne var en eftertragtet 
klædedragt, blev Pariser Trompeterens fjerpartier benævnt efter fran¬ 
ske uniformsbetegnelser. Disse benævnelser benyttes den dag i dag. Ef¬ 
ter den franske revolution var hoffets glansperiode forbi, og mange 
flygtede med deres yndlingsfugle til Nederland, og her stammer sikkert 
betegnelsen Hollænderkanarie fra. Pariser Trompeteren er den største 
af de friserede kanarier med en minimumslængde på 20 cm. Det er en 
majestætisk fugl med oprejst holdning. Fjerdragten, der er lang, blød * 

og silkeagtig, danner forskellige frisureagtige former, der giver fuglen 
et fyldigt og kunstfærdigt udseende. En nøjagtig fremstilling af, hvor¬ 
ledes Pariser Trompeteren skal se ud, er beskrevet i C. Noordjuin's 
bog: Die Farben- und Gestaltkanarien fra 1905, og disse standardmæssi¬ 
ge krav er stort set gældende i dag. 

Som Pariser Trompeteren har været nøglefuglen i avlen af nordholland- 
ske friserede racer, har den nu forsvundne Frisé de Roubaix spillet en 
betydelig rolle i avlen af de friserede sydhollandske racer med buet 
kropsform, og i årenes løb er der bl. a. blevet fremavlet Miinchener- 
Hollænderen, Wiener-Hollænderen og Schweizer-Hollænderen, som i ud¬ 
seende er meget lidt afvigende fra hinanden. Den sidst opståede af dis¬ 
se sydhollandske racer er Gibber Italicus. Den indtager en særstilling 
på grund af, at en bestemt del af kroppen (brystmidten) skal have en 
nøgen plet. Det er en yndefuld fugl med et elegant væsen. Når den ind¬ 
tager sin »imponerestilling«, har den en form som et 7-tal samtidig 
med, at den tripper på siddepinden, hvilket har givet den navnet »Strip- 
tease-kanarien«. De klassiske glatbefjerede figurracer med buet krops¬ 
form, Bossu beige og Scots Fancy, blev ligeledes indgående omtalt. 

Bossu beige er vinkelfuglen, hvor toppunktet er skuldrene som højeste 
sted på fuglen, når den indtager sin »positur«, medens Scots Fancy er 
cirkelfuglen, hvor alle linier er rundede, når den går »in action«, dens 
silhuet er flydende fra næb til halespids. Til begge disse racer har se¬ 
nere sluttet sig endnu to mere moderne racer, af hvilken den ene Mim- - 

chener-kanarien på et tidspunkt var helt forsvundet; men der er op¬ 
drættere i Tyskland og Schweiz, som er godt på vej til at genoplive 
den. Den anden og yngste race er JapanHoso eller Japan Fancy. Begge # 

er ligeledes glatbefjerede og krumbøjede. Som typefugl hælder Miin- 
cheren til Scots Fancy og Japaneren til Bossu beige. 

Da foredraget var ret omfattende, tog det tid at komme gennem em¬ 
net, og der blev trukket veksler på tilhørernes tålmodighed. Men bifal¬ 
det efter foredraget tilkendegav, at foredragsholderens mange timers 
forberedelse og studier ikke havde været forgæves. 

Aftenen sluttede med kaffebord og bankospil samt en opfordring til 
medlemmerne om at møde op på generalforsamlingen den 3. marts, for 
at så mange som muligt kan få lejlighed til at præge D. K. K.s frem¬ 
tid. art. 

SVENDBORG OG OMEGNS FUGLEVENNER 

Mødet i marts afholdes den 20. kl. 19,30 på Hotel Royal. 

Sten Jørgensen, sekretær. 


NÆSTVED FUGLEVENNER 

har d. 30/1 75 afholdt ordinær generalforsamling. Kasserer Ejner Pe¬ 
tersen samt bestmdl. Kjeld Christensen ønskede ikke genvalg. 
Herefter ser bestyrelsen således u:d 

Formand: Verner Pedersen, Fælledvej 20, Rønnebæk, 4700 Næstved. 
Tlf. (03) 73 11 74. 

Næstfmd.: Torben Jørgensen, Møllegårdsvej 13, 4700 Næstved (nyvalgt). 
Tlf. (03) 72 17 37. 

Kasserer: Orla Mortensen, Langdyssevej 2, Snesere, 4750 Lundby (ny* 
valgt). Tlf. nr. fremkommer senere. 

Sekretær: Judith Petersen, Skyttemarksvej 55, 4700 Næstved. 

Tlf. (03) 72 56 25. 

Best.mdl.: Chr. Hansen, Odinsvej 10, 4700 Næstved. (Ny adr. senere). 

- Peder Schunck, Neble, 4750 Lundby. (Nyvalgt). Tlf. (03) 78 12 15. 

- Kjeld Jensen, Hvedevænget 25, 4700 Næstved. 

NÆSTVED FUGLEVENNERs næste medlemsmøder afholdes: 

13/3 75 kl. 19,30 på Kvægtorvet, Næstvedd . 

3/4 kl. 19,30 på Kvægtorvet, Næstved. Sekr. 

Meddeler Dem hermed, at fugleholder Kaj Jensen og Jan Frederiksen 
vil afholde et fuglemarked pd Bagenkop Motel den 21.-22 marts. Vi har 
selv ca. 80 stk. græsparakitter, rosella, sangparakitter, conurer og opa- 
liner, som er højt præmieret. Såfremt der er andre fugleholdere, der er 
interesseret i at sælge eller købe fugle, er de alle velkomne. 

Med venlig hilsen. Jan Frederiksen . 
Der er værelser ledige for folk, som kommer langvejs fra, til rimelige 
priser. Tlf. (09) 56 14 40. Motel Bagenkop 5935. 

MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og sd skal de tilsendes redaktøren . 

Sælges: På flere opfordringer vil jeg forsøge at udsende de sidste ca. 
20 sæt af »Papegøjebogen« i hefter (hefte 1-45, hefte 45 er dobbelthefte, 
hvorfor beregnes for 46 hefter). Prisen bliver 16 kr. pr. hefte (hefte 45 
kr. 32) portofrit tilsendt vedlagt girokort. For ikke at udsendelsen skal 
vare i årevis, sendes 2 stk. ad gangen. Der kan ikke garanteres for ori¬ 
ginal-omslag på alle hefter. Udsendelsen vil blive påbegyndt omkring 1. 
maj d. å. under forudsætning af, at mindst 15 tilmelder sig snarest 
skriftligt. 

Aage Poulsen, Søndergade 2 A, 4050 Skibby. 

Sælges: 2,0 turkisparakitter, 1,1 lille cubafinke, Undulatbogen af Albert 
von Huth fra 1933, Pelsdyravl i Danmark af Alf Lund fra 1943. 

Bo Nielsen, Voldvej 1, 8840 Rødkærsbro, tlf. (06) 65 8102 om aftenen. 

Sælges: 2,2 sultanhøns (Parphyrula martinica), 0,1 blåhalet lori. 

Købes: 1,0 blåhalet lori samt større papegøjer og parakitter. 

E. Lysgaard, Bøgevej 12, Abild, 6270 Tønder, tlf. (04) 72 3906. 

Købes: 1,0 Stanley 2-3 årig, 1,0 mangefarvet 2-3 årig. 

Sælges på grund af pladsmangel: 2 og 3 årig avlspar, 2,2 bourks a 200 * 

kr., 2,2 turkis a 250 kr., 1,1 sangparakit 200 kr., 2,2 blåvinget a 600 kr., 

1,1 rdøbryslet 350 kr. (eventuelt stykvis). 

Telefon (09) 1816 71 . 

Sælges: Vagtler, japanske (regn) 30 kr. pr. par, europæiske 40 kr., hvide 
europæiske 50 kr., kinesiske dværg split for sølv 35 kr., sølvfarvet 60 
kr. Snart kønsmodne ungdyr. 

Keld Jensen, Abels allé 28, 5250 Fr. Bøge, tlf. (09) 1168 27 efter kl. 17. 

Sælges: 1,1 sangparakitter, rosenhovedet dværgpapegøjer, røde og rosa 
kanariefugle. 

E. Søgaard Madsen, Hillerødvej 127, 3300 Frederiksværk, tlf. (03) 349367 

Købes: Kakaduer, grå jaco, gulpandet amazonpapegøjer og 1,0 pennant 
2 år, hvis prisen er fornuftig. 

B. Petersen, (05) 52 4104. 

Købes: 1,0 pennant (den røde art) gerne 2-3 år, 1,0 fischers dværgpape¬ 
gøje 1-2 år. 

S. Sørensen, Ølgod Planteskole, 6870 Ølgod, tlf. (05) 24 45 10 bedst kl. 

19-19,30. 


Sælges: 1,0 elegant, 2,3 spledid, 3,2 turkisparakitter, 0,2 kin. dv.vagtler. 
Evt. bytte med andre fugle. 

David Jensen, Lilleskovvej 34, 5690 Tommerup. 

Sælges: 1,1 nymfeparakitter. 

Købes: 0,1 blåvinget parakit. 

Arne Jørgensen, Lumbyvej 12, 5000 Odense, tlf. (09) 12 04 33. 

Sælges: 1,1 blåvinget græsparakitter 1973 (ynglepar). 

Poul L. Petersen , Marienlystvej 48, 5000 Odense, tlf. (09) 14 47 41. 

Købes: Sivfinker, gul-, brun- og hvidbrystet. Gouldsamadiner, rød- og 
gulhovedet. 

Kurth Petersen, (01) 73 30 68. 

Købes: 0,1 blommehovedet parakit ca. 2 år (evt. sælges 1,0), 0,1 Stanley 
parakit ca. 2 år (evt. sælges 1,0). 

Sælges: 1,2 elegant, 1,1 bourks, 2,1 turkis. Undulater af engelsk type i 
lutino og austr. broget. 

Bjarne Andersen, Langås 9, Hareskov, 3500 Værløse, tlf. (01) 98 77 41. 

Sælges: 1,0 pennant 1972 (røde art), 0,1 blåvinget,, 0,1 sangparakit, 0,1 
bourks, 1,0 elegant, 1,1 nymfe. 

Købes: 1,0 blå roselia (kun virkelig blå har interesse). 

Paul Keis Larsen , Troelsevej 38, 5491 Blommenslyst, tlf. (09) 96 71 36. 

Sælges: 1,1 gule sangp. 74 450 kr., 3,4 hvide nymfer 74 300 kr. stk., 2,0 
split nymfer 73 100 kr. stk., 1,0 nymfer 74 50 kr. stk., 1,0 elegant 74 150 
kr. stk., 0, lturkis 74 125 kr. stk., 0,1 splendid 74 125 kr. stk., 1,1 splen¬ 
did 73 275 kr., 3 mosambiksisken, 1,1 brillespurvepapegøjer 73 (Forpus 
conspicillatus) 600 kr. 

Købes eller byttes: 1,1 mangefarvet, 0,2 Stanley, 1,1 taranta, 0,2 pragt- 
rosella 73-74, 1,0 sangp. 73-74. Andre forslag imødekommes. 

B. Hansen, tlf. (01) 51 35 09. 

Sælges: 2,3 splendid, 1,2 turkis, 1,1 bourks, 1,2 roselia, 1,0 sangparakit, 
1,1 barraband, 1,1 solparakit. 

Købes: 0,1 blå roselia, 0,2 katharinaparakitter. 

Arthur Hansen, Fynshovedvej 208-210, 5370 Mesinge, tlf. (09) 34 10 39. 

Sælges: 2,3 bourks, 1,2 rødh. gouldsamadine, 3,2 ceresastrild, alt fra 74. 
Halvor Hansen, Rosenvej 15, 5681 Bellinge, tlf. (09) 96 23 42. 

Købes: 1,0 hvidpandet klerkefinke, 0,1 Morellets klerkefinke, 0,1 rustdue 
Torstein Sørensen, GI. Søvej 3, 2640 Hedehusene, (03) 16 03 45. 

Køb , salg, bytte. Ønskes: 1,0 taranta. Haves: 1,0 nigrigenis, 0,1 sangpara¬ 
kit. 

Erik G. Kofoed, Langgade 31, 4780 Stege, tlf. (03) 81 45 22. 

Købes: 0,1 mangefarvet parakit. 0,2 røde kanarier, i bytte for kanarier 
kan evt. gives 1,1 hvide risfugle, der har givet 15 unger i 74. 

Palle Blønd, Bredstrupvej 42, 7000 Fredericia, tlf. (05) 92 19 37. 

Sælges: 1,1 sangparakitter, 1,1 hvide nymfeparakitter, 1,1 roselia, 1,1 
alm. nymfeparakitter. Evt. bytte med 1,1 stanleyparakitter. Fuglene sen¬ 
des ikke. 

Osvald Jepsen, Stillingvej 52, 8471 Sabro, tlf. (06) 94 84 48. 

Sælges: 1,0 streg-lori, 1,0 pennant 74 (røde art). 

Frede Hansen, Gangsted, 8732 Hovedgaard, tlf. (05) 66 90 04. 

Købes: 2,0 rødhovedet papegøjeamadiner, 0,2 grønrygget astrild, 0,1 
alm. granatastrild. Fuglene kan evt. afhentes. 

C. E. Bøgvad, Nøddebo 16, Vonsild, 6000 Kolding, tlf. (05) 52 97 13 efter 
kl. 18,00. 

Bytte: Blå personata byttes med 0,1 Stanley. 

K. J. Hansen, Aasevej 10, 5800 Nyborg. 

Sælges: 1,1 turkisparakit kr. 250,-, 2,2 Gloster Fancy figurkanarier pr. 
par kr. 125,-, 

Købes: Rød- og sorthovedet dværgpapegøjer. Evt. bytte. 

/. M. Neilsen, Stationsvej 26, 4951 Nørballe, tlf. (03) 88 91 24. 

Sælges: 1 stk. sortkappet, langvinget papegøje (Pionites), eget opdræt. 
1,1 australsk broncevinget duer, ynglepar, 1,1 splendid, ynglepar + 2 
unger. 

Købes evt. byttes med ovenstående: 1,1 rød rosella, 1,1 sangparakit. 

G. Naundrup, Staldgaardsgade 7, 8900 Rinders. tlf. (06) 42 46 03. 

Købes: Zebrafinker i følgende farver: 1,1 pingvin (normal), 1,1 pingvin 
(isabel), 2,2 sølv, 1,2 creme. Kun store og kraftige fugle har interesse. 
Sælges: Zebrafinker. 6,6 sortbrystet split, 1,1 sortbrystet, 2,2 hvide med 
tegn., 1,1 normal. 

Kurt Hansen, I. P. Jacobsensvej 69, 8230 Åbyhøj, tlf. 15 11 90 eft kl. 16,30 

Sælges: 1,1 splendidparakitter a 150 kr., 0,3 dværgvagtler a 25 kr. Alle 
fra 74 og friluftsvoliere. Sendes ikke. 

Bent Lindhardt, GI. Vallerødvej 22, 2960 Rungsted Kyst, tlf. (01) 86 26 47 
kl. 18-19. 

Sælges: Blå, sorth. og rødh. dværgpapegøjer. 

Byttes: 0,1 grå jaco til 1,0 do. eller 0,1 sælges. 

Købes: 1,1 rødvinget parakit, gerne unge fugle. 

Henv. Kurt Damvig, tlf. (01) 81 44 83. 

Sælges: 0,1 jendayaparakit 250 kr., 1,1 turkisparakit fra 74 kr. 250, samt 
gravænder. 

Jørgen Rasmussen, Verninge, tlf. (09) 75 12 61 efter 16,30. 

Sælges: Blåvinget parakitter, bourks, elegant, splendid, turkis og engel¬ 
ske undulater, alt fra 1974. Kan byttes med dværgpapegøjer. 

Jens Chr. Jensen, Nørregade 45, 7200 Grindsted. 

Sælges: 1,2 sangparakitter, 3,3 nymfeparakitter, 1,0 pragtrosella 74. 
Købes: 1,0 turkisparakit. 

Aa. Grinderslev, Rolighedsvej 29, 3460 Birkerød, tlf. (01) 8107 36. 

Købes: 2,0 diamantfinker, 1,0 bjerglori. 

Em. Pedersen , Prins Burisvej 28, 4000 Roskilde, (03) 36 41 77. 

Sælges: 2 hvide nymfeparakitter fra juli 74 (formentlig 1,1). 

Linde Jacobsen, Porthusvej 58, 5700 Svendborg. 

Sælges: 1,1 turkisparakitter 200 kr., 1,1 splendidparakitter 350 kr., 2,2 
elegantparakitter 300 kr. pr. par .Alle fra 74. 

Købes eventuelt byttes: 0,2 gul sangparakit, 1,1 mørk nymfeparakit. 
Åge Mortensen, Juulsvej 10, 6800 Varde, tlf. (05) 22 10 90 kan benyttes 
(bedst aften). 

Byttehandel. Haves: 1 stk. ildvingeparakit af ubestemt køn, ca. 2 X/ i år 
gammel; i bytte ønskes 2,2 sorthoved eller fischers dværgpapegøjer, 
eventuelt 3,3 rosenhovedet. 

J. Bouhadana, Frederiksvej 23, 3.tv., 2000 København F. tlf. (01) 46 95 10 
efter kl. 17,00. 

Sælges: 1,1 turkisparakitter, ualmindeligt godt ynglepar, 0,1 bourks, 1,0 
sølvfarvet dværgvagtel, 3 nymfeparakitter (unger), 3 hvide risfugle 
(unger). 

/. Fuglstrup, Drosselvej 5 kid., 2000 København F., tlf. GO 3757V. 
Købes: 1,0 rødvinge, 2-3 år gammel. 

Henv. Palle Petersen, Hvedevænget 28, 4690 Haslev, ltf. (03) 69 32 44. 
Sælges: 1,0 brillant due (hvid diamantdue). 

Per Jørgensen, Hvalsøvej 63, Brønshøj, tlf. (01) 60 18 21 efter kl. 17,00. 

Bytte: Undulater byttes. 1,1 lutino (DUK-ring) m/fire maj-unger haves. 
Ønskes 1,1 normalf. grøn, blå ev.t opaline. Kun store kraftige fugle fra 
friluftsvoliere. 

//. Axel Petersen, Vintappervej 1, 2800 Lyngby, (01) 87 54 75. 

Sælges: 1,1 bourks, 1,1 grøn sanger, 1,1 gul sanger, 2,1 turkisparakit, 3,3 
blåvinget, 3,3 elegant, 0,2 splendid, eller byttes med større fugle. 

Verner Pedersen, Grundtvigs allé 75, 6700 Esbjerg, tlf. (05) 12 05 18. 

Købes: 0,1 3-4 årig rødvinget eller byttes med 0,1 1 årig rødvinget, 1,0 
rødkappet, 0,1 prinsesse, 0,1 blå rosella, 0,1 pennant. 

Sælges: 1,1 solparakit, 1,1 goffins kakadue, 2,1 rosella, 1,1 hvid nymfe. 
Erik Rasmussen, Bjergvejen 71, 5651 Allested, tlf. (09) 69 13 45. 

Købes: 1,2 magellansisken, 1,2 ringastrild, 1,1 maskebæltefinker, 0,1 sølv¬ 
due. 

Per Jørgensen, Hvalsøvej 63, Brønshøj, tlf. (01) 6018 21 efter kl. 17,00. 

Sælges: 2 rødhovedet kilehaleparakitter uden garanti for køn. 

1 2-årig S rosella. Fuglene må beses - sendes ikke. 

Oplysninger hos Albrecht-Møller, Christen Koids allé 1, Kastrup. . 

Slæges: Fra mine præmierede gulspættede Agapomis roseicollis i As¬ 
sens og Vejle sælges 4 stk. unger fra 1974. 

John Gydesen , Ømkulevej 11, 7100 Vejle, nb. tlf. 05 82 46 57 eft, kl. 17. 

Købes: Papegøjer, parakitter (ikke græsp.), sjældne prydænder. Opgiv 

pris. & 

Sælges: 1,0 kinaparakit (svarporto). 

II. Tarnow, Svansbjerg Lidemarksvej 30A, 4681 Herfølge. 

Sælges eller byttes: 2,2 splendid 1974, 0,1 splendid 1973, 1,1 bourks 1972, 

1,0 elegant 1974, sælges eller byttes med Stanley. Kun fine fugle fra fri¬ 
luftsvoliere har interesse. 

E. Knudsen , Hjallesevej 22, 5260 Hjallese, tlf. (09) 15 10 44. 

Sælges: 1,1 patagonisk parakit 600 kr., 1,1 jendaya 300 kr., 1,1 rødbuget 
conure 250 kr., alle 74, 1 stk. silkehale 15 kr., 1,1 rødhovedet dværgpape¬ 
gøjer 150 kr. 74. Fuglene sendes ikke. 

Ruth Stang , Alstrup Skovvej 39, 4840 Nr. Alslev, tlf. (03) 83 21 05. 

Købes: 0,1 auroraastrild, 0,1 olivengrøn astrild, 1,0 lille skadefinke, 0,1 
rødhovedet gouldsamadine. 

Sælges: Kanariefugle pr, stk. 20 kr. 

Poul Hansen, Lynge Byvej 24, 4180 Sorø. 

Købes: 0,1 mørkerød amarant, 0,1 sjælden amarant også kaldet sortbu- 
get amarant, Lagonosticta rara, 1,1 orangeblåfinke, 1,1 grøn dråbeastrild 
1,1 violetb. granatastrild, små tangarer samt andre små frugt- og in¬ 
sektædere, brugte net på standardrammer. 

Telefon (08) 461415. 


Hønse-, kyllinge-, 
kanin- og duefoder 
brevduefoder 


Tørvestrøelse 

Kunstgødning 

Plænegræs 

Brændsel 


Ring til 
VALBY 1239 


FUGLEFRØ 


A. Larsens Foderstofforretning 

Valby Langgade 219A Giro 25707 



ta'dejlige farvebilleder 
på Kodacolor film 



VALBY DYREHANDEL 

Stort udvalg i 

TROPEFUGLE 
PARAKITTER 
PAPEGØJER 

Egan import, derfor det største udvalg til laveste 
priser. Forlang prisliste. 

Valby Langgade 26 - 2500 Valby 
Tlf. (01) 469339 

























Cceg mærke til os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

howttzvej n - fasan 7022 


Punktsvejset volierenet 

1 m brede ruller a 30,5 m. 
tV'xl” masker, tråd nr. 18. 
kr. 335,00 

Ved køb af 3 ruller 4- 5% 

Ved køb af 5 ruller -s- 10% 

Alle priser er excl. moms. 
Levering pr. efterkrav. - Rekvirer 


Volierer i samlesæt 

Galvaniserede 10 mm rundjems- 
rammer påsat punktsvejset net 
med masker: 

Siderammer 97,5x180 cm kr. 44,00 
Lågerammer 97,5x180 cm kr. 65,00 
Tagrammer 97,5x195 cm kr. 44,00 
brochure med monteringsvejledning 


DANSK TRÅDVAREINDUSTRI 

Bred - 5492 Vissenbjerg - Tlf. (09) 471004 


BRDR. LUTZHØFT’s EFTF. — Rinqstedqade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding... 

Papegøjeblanding . 

Paraki tblanding. 

Turteldueblanding. 

Vagtelblanding. 

Vildfugleblanding. 

Canariefrø.. . 

Hampefrø. 

Solsikke, stribet. 

Solsikke, sort. 

Solsikke, mixed. 

Valmuefrø, blåt. 

Ordrer på 50 kr. franko + 


Hirse, gul. 

Hirse, hvid. 

Hirse, rød. 

Hirse, senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs ... 

r . Skriv efter prisliste. 

Bladudv. Ansvarsh. red.: Albrecht-Møller, Christen Koids Alle 1, Kastrup 






















Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


Holger Matthiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 

Spørg efter vore varer hos 
Deres leverandør 







før jeg ved, 
f hvad jeg traøtyerHI: 
Jeg trængertif 


pSIiik' IÆKKERBIDSKEN 

SemmeSanfe 


en teskefuld kør bl andes i 
frøblandingen hverdag . 

tlusk også at blande en knivspids 


luiS' GRØNTFODER 


i f.Sluh-kMftføderet hverdag, 

Détøt 

øtidl 



( -^ 

Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

\_/ 

